**Ministru kabineta noteikumu projekta**

**„Noteikumi par kadastrālo vērtību bāzi 2014.gadam”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.punkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J.2.2.1.pasākums. |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2013.gada 4.jūnija noteikumos Nr.306 „Noteikumi par kadastrālo vērtību bāzi 2014.gadam”, aizstājot tajā latus ar *euro*.  Ņemot vērā, ka saistībā ar *euro* ieviešanu būtu jāgroza vairāk kā puse no normatīvā akta apjoma, ir jāsagatavo jauna normatīvā akta projekts. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Šā projekta mērķis ir pielāgot Ministru kabineta 2013.gada 4.jūnija noteikumus Nr.306 „Noteikumi par kadastrālo vērtību bāzi 2014.gadam” *euro* ieviešanai, aizstājot tajā latus ar *euro.*  Šis projekts paredz aizstāt attiecīgajā normatīvajā aktā latus ar *euro* atbilstoši *Euro* ieviešanas kārtības likuma 6.pantam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem.  Salīdzinot kadastrālo vērtību kopsummas, kas aprēķinātas ar bāzes vērtībām izteiktām *euro* valūtā, un kopsummas, kas aprēķinātas ar bāzes vērtībām latos, secināms, ka vidēji valstī zemes kadastrālo vērtību kopsummas samazinās par 0,08 %, ēku – par 0,002 %. Tieslietu ministrijas izpratnē šīs izmaiņas nav būtiskas. |
| 5. | Projekta izstrādē iesaistītās institūcijas | Tieslietu ministrija (Valsts zemes dienests). |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Šim projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai.  Valsts zemes dienests veiks kadastra objektu kadastrālo vērtību pārrēķinu ar bāzes vērtībām izteiktām euro valūtā, līdz ar to 2014.gada sākumā pašvaldības savlaicīgi saņems kadastra objektu kadastrālās vērtības. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu | Izmaiņas, salīdzinot ar kārtējo (2013) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **0** | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | 0 | 0 | 0 | 0 |
| 2.1. valsts pamatbudžets | **0** | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | **0** | 0 | 0 | 0 | 0 |
| 3.1. valsts pamatbudžets | **0** | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. | | | | |
| 7. Cita informācija | Grozījumu ietekmi (iespējamo ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem. | | | | |

*Anotācijas II, IV, V, VI un VII sadaļa – projekts šīs jomas neskar.*

Tieslietu ministrs J.Bordāns

28.08.2013. 10:19

554

G.Kalniņš

67038650, gatis.kalnins@vzd.gov.lv